La Ruta Cultural sobre Blasco Ibáñez torna el dissabte 12 d’octubre
2025-07-24

El dissabte 12 d’octubre, Burjassot proposa un pla cultural: gaudir d’un passeig pels carrers del municipi coneixent la vida i l’obra del genial escriptor Vicente Blasco Ibáñez.

La Ruta de Blasco Ibáñez, gratuïta, tindrà lloc a les 11.00 hores i, per a anar, és necessari realitzar la inscripció en aquest ENLLAÇ.

La relació entre Vicente Blasco Ibáñez i Burjassot va ser directa i intensa des de la mateixa infància del qui, dècades més tard, es convertiria en un polític apassionat i un escriptor universal.

Aquesta ruta, senyalitzada amb set panells, pretén acostar als participants a la vida i obra de Blasco Ibáñez, mostrar la seua vinculació amb la ciutat i aproximar-se al Burjassot de l’època.